Бохари “Намаҙҙы боҙоу тураһында..." бүлегендә имам әҙ-Зөһри (рәхимуһуллаһ) тапшырыуында бындай аңлатма килтерә. Имам әҙ-Зөһри (рәхимуһуллаһ) әйткән: “Мин Димәшктә Әнәс ибн Маликкә (раҙыйаллаһу ғәнһү) керҙем, ул илай ине, мин унан: Һин ни өсөн илайһың?"- тип һораным. Ул миңә: “Мин Пәйғәмбәр (саллаллаһу ғәләйһи үәссәләм) заманында булғандарҙан хәҙер намаҙҙан башҡа һис бер нәмә лә күрмәйем. Ә һеҙ шул намаҙҙы ла юғалта бараһығыҙ (үҙ ваҡытында башҡармайһығыҙ)", — тип әйтте".